Ehdotus: neuvoston päätös, Euroopan yhteisön sekä Tanskan hallituksen ja Färsaarten maakuntahallituksen välisen sopimuksen tekemisestä tehdyn päätöksen 97/126/EY muuttamisesta /* KOM/2008/0236 lopull. - ACC 2008/0092 */





[pic] | EUROOPAN YHTEISÖJEN KOMISSIO | Bryssel 6.5.2008 KOM(2008)236 lopullinen 2008/0092 (ACC) Ehdotus: NEUVOSTON PÄÄTÖS, Euroopan yhteisön sekä Tanskan hallituksen ja Färsaarten maakuntahallituksen välisen sopimuksen tekemisestä tehdyn päätöksen 97/126/EY muuttamisesta (komission esittämä) PERUSTELUT Joulukuun 6 päivänä 1996 tehty neuvoston päätös 97/126/EY koskee Euroopan yhteisön sekä Tanskan hallituksen ja Färsaarten maakuntahallituksen välisen sopimuksen tekemistä. Koska sopimukseen mahdollisesti tehtävien muutosten olisi käytävä ilmi myös yhteisön lainsäädännön vastaavista säännöksistä, olisi mainittava selvästi, että komissio voi mukauttaa kyseisiä täytäntöönpanoa koskevia yksityiskohtaisia sääntöjä, sanotun kuitenkaan rajoittamatta muiden neuvoston erityissäädösten, erityisesti Euroopan yhteisön sekä Tanskan hallituksen ja Färsaarten maakuntahallituksen välistä sopimusta täydentävän eläinten terveyttä koskevan pöytäkirjan tekemisestä 15 päivänä marraskuuta 1999[1] tehdyn neuvoston päätöksen 1999/778/EY soveltamista. Tällä ehdotuksella ei ole vaikutusta yhteisön talousarvioon. 2008/0092 (ACC) Ehdotus: NEUVOSTON PÄÄTÖS, Euroopan yhteisön sekä Tanskan hallituksen ja Färsaarten maakuntahallituksen välisen sopimuksen tekemisestä tehdyn päätöksen 97/126/EY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen virkkeen kanssa, ottaa huomioon komission ehdotuksen[2], sekä katsoo seuraavaa: 1. Joulukuun 6 päivänä 1996 tehty neuvoston päätös 97/126/EY[3] koskee Euroopan yhteisön sekä Tanskan hallituksen ja Färsaarten maakuntahallituksen välisen sopimuksen tekemistä. 2. Mainitun sopimuksen 31 artiklan mukaisesti perustetaan sekakomitea, joka vastaa sopimuksen hallinnoinnista ja huolehtii sen asianmukaisesta täytäntöönpanosta. Komitea antaa tätä tarkoitusta varten suosituksia ja tekee päätöksiä, jotka sopimuspuolet panevat täytäntöön omien sääntöjensä mukaisesti. Sen vuoksi päätöksessä 97/126/EY olisi mainittava selvästi, että komissio voi tarvittaessa vahvistaa kyseisiä täytäntöönpanoa koskevia yksityiskohtaisia sääntöjä. 3. Päätöksen 97/126/EY täytäntöönpanemiseksi tarvittavat toimenpiteet olisi vahvistettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[4] mukaisesti. 4. Sen vuoksi päätöstä 97/126/EY olisi muutettava, ON PÄÄTTÄNYT SEURAAVAA: 1 artikla Lisätään päätöksen 97/12/EY 1 artiklan jälkeen artiklat seuraavasti: ”1 a artikla Komissio vahvistaa sopimuksen täytäntöönpanoa koskevat yksityiskohtaiset säännöt tämän päätöksen 1 b artiklan 2 kohdassa säädetyn menettelyn mukaisesti. 1 b artikla 1. Komissiota avustaa viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003* 25 artiklalla perustettu viljan hallintokomitea tai kyseessä olevan tuotteen yhteistä markkinajärjestelyä koskevan asetuksen vastaavalla artiklalla perustettu asianomainen komitea. 2. Jos tähän kohtaan viitataan, sovelletaan päätöksen 1999/468/EY 4 ja 7 artiklaa. Päätöksen 1999/468/EY 4 artiklan 3 kohdassa tarkoitetuksi määräajaksi vahvistetaan yksi kuukausi. 3. Komitea vahvistaa työjärjestyksensä. * EUVL L 270, 21.10.2003, s. 78.” [alaviitteen numerointi olisi lisättävä myöhemmin, ja sen olisi noudatettava päätöksen 97/126/EY numerointia] 2 artikla Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tehty Brysselissä Neuvoston puolesta Puheenjohtaja [1] EYVL L 305, 30.11.1999, s. 25. [2] EUVL C […], […], s. […]. [3] EYVL L 53, 22.2.1997, s. 1 . [4] EYVL L 184, 17.7.1999, s. 23 , päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11).